marsh-mellow/hindi_wikipedia huggingface dataset:
शबनम "मौसी" बानो (शबनम मौसी)  पहली परलैंगिक भारतीय या हिजड़ा हैं जिनका चुनाव सार्वजनिक कार्यालय (विधायक) के लिए  हुआ था। वह 1998 से 2003 तक मध्य प्रदेश राज्य विधान सभा के लिए निर्वाचित सदस्य थी। हिजड़ों को भारत में 1994 में मतदान अधिकार दिया गया था।

 शुरुवाती ज़िन्दगी 
उनके पिता पुलिस के एक अधीक्षक थे। चूँकि वह डरते थे कि वह अपनी इस संतान के कारण समाज में सम्मान खो देंगे, इसलिए उन्होंने उसे त्याग दिया।

 राजनीतिक कैरियर 
शबनम मौसी मध्य प्रदेश राज्य के शहडोल-अनुपपुर जिले के सोहागपुर निर्वाचन क्षेत्र से चुने गयी। शबनम ने दो साल प्राथमिक विद्यालय में पढ़ा, लेकिन उन्होंने अपनी  यात्रा के दौरान 12 भाषाओं को सीखा। विधान सभा के सदस्य के रूप में उन्होंने अपने एजेंडे में निर्वाचन क्षेत्र में भ्रष्टाचार, बेरोजगारी, गरीबी और भूख से लड़ना शामिल किया।  शबनम मौसी ने "असेंब्ली का दौरा करो" के अंतरगत अपने पद का इस्तेमाल करके हिजड़ों के प़ति भेदभाव के खिलाफ बोलने के साथ-साथ एचआईवी  एड्स के बारे में जागरूकता बढ़ाने के लिए प्रयास करना शुरू किया।

 सक्रियतावाद 
शबनम मौसी ने भारत में बहुत सारे हिजड़ों को राजनीति में शामिल किया और भारत की 'मुख्यधारा की गतिविधियों' में भाग लेने के लिए प्रेरित किया, जिन्हें भारतीय समाज के  रहने वाले नृर्तक, वेश्याओं और भिखारियों के रूप में अपनी पारंपरिक भूमिकाएं छोड़ दीं। उदाहरण के लिए  जैसे वे  शादियों या नवजात शिशु के जन्म  के समय लोगों के घर में जाते हैं।

 जीती जिताई पालिटिक्स (जेजेपी) 
2003 में मध्य प्रदेश में हिजड़ों ने "जीती जिताई राजनीति" (जे जे पी) नामक अपनी स्वयं की राजनीतिक पार्टी की स्थापना की, जिसका शाब्दिक अर्थ है 'राजनीति जो पहले से ही जीती है'। पार्टी ने एक आठ पृष्ठ का चुनाव घोषणापत्र भी जारी किया, जिसमें  यह दावा किया कि यह मुख्यधारा के राजनीतिक दलों से अलग क्यों है।

 लोकप्रिय संस्कृति 
2005 में 'शबनम मौसी' नामक एक फिक्शन फीचर फिल्म को उनके जीवन के बारे में बनाया गया था। इसे योगेश भारद्वाज ने निर्देशित किया गया था, और शबनम मौसी की भूमिका आशुतोष राणा ने की थी।

यद्यपि वह अब सार्वजनिक कार्यालय में नहीं है, शबनम मौसी भारत में एनजीओ और लिंग कार्यकर्ताओं के साथ सक्रिय रूप से एड्स को लेकर जागरूकता पैदा करना जारी रखती है। उन्होंने कहा है-"हमारे भाई-बहनों को अक्सर हमारे यौन अभिविन्यास के कारण कलंक और भेदभाव का सामना करना पड़ता है। एड्स के बारे में खुले तौर पर बात करने से हमें एक-दूसरे को समझने में मदद मिलती है!"

 ये भी देखें 

 शबनम मौसी (2005 फ़िल्म)

 सन्दर्भ 

 बाहरी कड़ियाँ 
     -  
          
        

श्रेणी:जीवित लोग
श्रेणी:मध्यप्रदेश के विधायक
श्रेणी:मध्य प्रदेश के विधायक
श्रेणी:एलजीबीटी अधिकार कार्यकर्ता
श्रेणी:एलजीबीटी राजनेता
श्रेणी:एलजीबीटी लोग (भारत)
श्रेणी:हिजड़े लोग
श्रेणी:एलजीबीटी राजनेता (भारत)
शबनम रोमानी (वास्तविक नाम: मिर्ज़ा अज़ीम बैग चुगताई) का जन्म 30 दिसंबर 1928 को बदायूं में हुआ। वह पाकिस्तान से उर्दू के प्रसिद्ध कवि थे जज़ीरा, तोहमत, दूसरा हिमालय उनके प्रमुख संग्रह हैं इनकी मृत्यु 17 फरवरी 2009 को लम्बी बीमारी से हुई। 

श्रेणी:कवि
शबनम शकील का जन्म 12 मार्च 1942 को लाहौर पाकिस्तान में हुआ। वह उर्दू की प्रसिद्ध शायरा थीं। इन्होंने उर्दू में एमए की। तनक़ीदी मज़ामीन, इज़तराब,शब्ज़ाद आदि इनके प्रमुख संग्रह हैं इनकी मृत्यु 2 मार्च 2013 को हुई।

सन्दर्भ

श्रेणी:उर्दू शायर
शबर या शबर स्वामी जैमिनीकृत पूर्व मीमांसा सूत्र के भाष्यकार थे। इस पर उन्होने शाबरभाष्य की रचना की। ऐसा कहा जाता है कि शबर का वास्तविक नाम 'आदित्यदेव' था किन्तु जैनों के डर से उन्होने अपने वास्तविक नाम को प्रकट नहीं होने दिया और वनवासी की तरह भेष बदलकर रहे। शाबर-भाष्य पर कुमारिल भट्ट ने भाष्य लिखा है। शबर का जीवनकाल प्रथम शताब्दी (ईसवी) के आसपास हुआ था। वे पतंजलि महाभाष्य के पश्चात एवं वात्स्यायन के पूर्व उत्पन्न हुए थे।

 बाहरी कड़ियाँ 
 शबर स्वामी
      अध्याय 1-6
 मीमांसा शाबरभाष्यम, भाग-५ (युधिष्ठिर मीमांसक)

श्रेणी:भारतीय दार्शनिक
220शबरग़ान में चुनावों में मतदान देते कुछ नागरिक
शबरग़ान (फ़ारसी: , अंग्रेजी: ) उत्तरी अफ़्ग़ानिस्तान के जोज़जान प्रान्त की राजधानी है। यह शहर सफ़ीद नदी के किनारे मज़ार-ए-शरीफ़ से लगभग १३० किलोमीटर दूर स्थित है। सन् २००६ में इसकी जनसँख्या १,४८,३२९ अनुमानित की गई थी।

 नाम का उच्चारण 
'शबरग़ान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 लोग 
शबरग़ान पूरे अफ़्ग़ानिस्तान का सबसे महत्वपूर्ण शहर है जिसमें उज़बेक लोगों की बहुतायत है। इस शहर के अधिकतर नागरिकों की मातृभाषा भी उज़बेक है। यहाँ पर ताजिक, हज़ारा, पश्तून और अरब समुदाय भी हैं। यहाँ के अरब कहलाने वाले समुदाय के बारे में दिलचस्प बात है कि यह कहने को तो अरब हैं लेकिन बहुत अरसे से यहाँ रहने कि वजह से वास्तव में सभी फ़ारसी-भाषी हैं।    ,  ,  , 2010,  978-0-8021-4454-6, ...   ,       , , ,     ...

 इतिहास 
यह नगर हज़ारों सालों से बैक्ट्रिया के उत्तर-पूर्वी कोने में एक महत्वपूर्ण राजनैतिक और व्यापारिक केंद्र रहा है। प्राचीनकाल में शबरग़ान रेशम मार्ग पर स्थित एक फलता-फूलता शहर था और आज भी बल्ख़ को हेरात से जोड़ने वाले मार्ग पर यह एक बड़ा पड़ाव है। १९७८ में सोवियत संघ के इतिहासकारों ने यहाँ तीलिया तेपे के गाँव के पास खुदाई कर के बैक्ट्रियाई सभ्यता के कुछ सोने आभूषण और अन्य वस्तुएँ पाई।:      , ,   , - ,     (..),   , 2008,  978-1-4262-0295-7, ...          ... ,    ... १३वीं सदी में मार्को पोलो यहाँ आया और उसने यहाँ के मीठे खरबूज़ों का वर्णन दिया। १८७३ में एक अफ़्ग़ान-रूसी समझौते के अंतर्गत यहाँ पर एक आज़ाद उज़बेक ख़ानत बनी जिसकी राजधानी शबरग़ान था। कुषाण साम्राज्य के शुरुआती दौर में भी यह एक अहम क्षेत्र था और कुछ इतिहासकारों का मानना है कि यह ख़िदुन नाम का इलाक़ा था, जो कुषाणों के पांच विभागों में से एक था। आधुनिक काल में यह अफ़्ग़ानिस्तान के प्रमुख उज़बेक नेता अब्दुल रशीद दोस्तुम का मुख्य केंद्र था।

 इन्हें भी देखें 
 जोज़जान प्रान्त
 सफ़ीद नदी
 उज़बेक लोग

 सन्दर्भ 

श्रेणी:अफ़्गानिस्तान के शहर
श्रेणी:जोज़जान प्रान्त
शबरपा सिद्ध साहित्य की रचना करने वाले प्रमुख सिद्धों में से एक हैं। इनका जन्म ७८० ई॰ में क्षत्रिय कुल में हुआ था। इन्होंने सरहपा से ज्ञान प्रप्त किया। शबरों की तरह जीवन व्यतीत करने के कारण इन्हें शबरपा कहा जाने लगा। इनकी प्रसिद्ध पुस्तक चर्यापद है।हिन्दी साहित्य का इतिहास, सम्पादक- डॉ॰ नगेन्द्र, संस्करण १९८५, प्रकाशक- नेशनल पब्लिशिंग हाउस, २३ दरियागंज, नयी दिल्ली-११००२, पृष्ठ- ७९ शबरपा ने माया-मोह का विरोध करके सहज जीवन पर बल दिया तथा उसी को महासुख की प्राप्ति का मार्ग बताया।
इनकी कविता का कुछ अंश है-

हेरि ये मेरि तइला बाड़ी खसमे समतुला
षुकुड़ए सेरे कपासु फुटिला।
तइला वाड़िर पासेर जोह्ड़ा वाड़ी ताएला
फिटेलि अंधारि रे आकाश फुलिजा।।

 सन्दर्भ 

श्रेणी:हिन्दी कवि
श्रेणी:वज्रयान
श्रेणी:बौद्ध साहित्य
श्रेणी:बौद्ध धर्म
श्रेणी:चर्यापद
शबरी एक्स्प्रेस 7229  भारतीय रेल द्वारा संचालित एक मेल एक्स्प्रेस ट्रेन है। यह ट्रेन त्रिवेंद्रम सेंट्रल रेलवे स्टेशन (स्टेशन कोड:) से 07:15 बजे छूटती है और हैदराबाद डेकन रेलवे स्टेशन (स्टेशन कोड:) पर 01:40 बजे पहुंचती है। इसकी यात्रा अवधि है 30 घंटे 25 मिनट।

श्रेणी:भारत की नामांकित यात्री ट्रेनें
श्रेणी:मेल एक्स्प्रेस ट्रेन
शबरी धाम दक्षिण-पश्चिम गुजरात के डांग जिले के आहवा से 33 किलोमीटर और सापुतारा से लगभग 60 किलोमीटर की दूरी पर सुबीर गांव के पास स्थित है। माना जाता है कि शबरी धाम वही जगह है जहां शबरी और भगवान राम की मुलाकात हुई थी। शबरी धाम अब एक धार्मिक पर्यटन स्थल में परिवर्तित होता जा रहा है।

यहां से कुछ ही किलोमाटर की दूरी पर पम्पा सरोवर है। ऐसा माना जाता है कि यह वही स्थान है जहां हनुमान की तरह शबरी ने भी स्नान किया था। घने जंगल को वही दण्डकारण्य माना जाता है जहां से 14 साल के वनवास के दौरान राम, लक्ष्मण और सीता गुजरे थे। यहाँ के जनजातीय लोगों की लोककथाएं भगवान राम, सीता और लक्ष्मण से भरी हुई हैं। 

रामायण के अनुसार शबरी ने भगवान राम को जंगली बेर खिलाए थे लेकिन इससे पहले उन्होंने इन बेरों को चखकर यह सुनिश्चित कर लिया था कि ये मीठे हैं या नहीं। यहां एक छोटी सी पहाड़ी पर एक छोटा सा मंदिर बना हुआ है और लोगों का मानना है कि शबरी यहीं रहती थीं। यहां मंदिर के आसपास छोटे-छोटे बेर के पेड़ दिखते हैं। मंदिर में रामायण से जुड़ी और खासतौर पर रामायण के शबरी प्रसंग से जुड़ी तस्वीरें बनी हुई हैं। यहां 'शबरी कुम्भ' आयोजित होत है।

बाहरी कड़ियाँ
 डांग जिल्ला पंचायत के जालस्थल पर शबरी धाम

श्रेणी:गुजरात में पर्यटन आकर्षण
250शबरी मंदिरशबरी माता मंदिर भारत के छत्तीसगढ़ प्रांत में स्थित खरौद नगर के दक्षिण प्रवेश द्वार पर स्थित शौरि मंडप शबरी माता का ही मंदिर है। ईंट से बना पूर्वाभिमुख इस मंदिर को सौराइन दाई अथवा शबरी का मंदिर भी कहा जाता है। मंदिर के गर्भगृह में श्रीराम और लक्ष्मण धनुष बाण लिये विराजमान हैं। पुजारी ने बताया कि श्रीराम और लक्ष्मण जी ने शबरी माता  के जूठे बेर यहीं खाये थे। तत्कालीन साहित्य में उल्लेख मिलता है कि ,नगर की दक्षिण दिशा में शबरी देवी (सौराइन दाई) का मंदिर स्थित है। ईंट से बना यह मंदिर पूर्वाभिमुख है। लक्ष्मणेश्वर महादेव मंदिर के शिलालेख में इसके निर्माण के काल का उल्लेख करते हुए कहा गया है कि , गंगाधर नामक अमात्य ने एक शौरि मंडप का निर्माण कराकर पुण्य का कार्य किया है। शौरि वास्तव में विष्णु का एक नाम है और यह क्षेत्र भी विष्णु प्रतिमाओं के कारण श्री नारायण क्षेत्र या श्री पुरूषोत्तम क्षेत्र कहलाता है, जिसका उल्लेख स्कन्द पुराण में मिलता है। इस मंदिर के गर्भगृह के प्रवेश द्वार पर गरूड़ जी की मूर्ति है। अत: इसके विष्णु मंदिर होने की कल्पना की जा सकती है। सम्प्रति यहाँ देवी की मूर्ति है। इस मंदिर में देवी की मूर्ति कब और किसने स्थापित की, यह पता नहीं चलता। संभवत: विष्णु और शक्ति में सामंजस्य स्थापित करने के लिए इस मंदिर में देवी की स्थापना की गई है। प्राचीन काल में यह क्षेत्र दंडकारण्य कहलाता था। दंडकारण्य में श्रीराम लक्ष्मण और जानकी ने कई वर्ष व्यतीत किये। इसी क्षेत्र से सीता का हरण हुआ था। श्रीराम और लक्ष्मण ने सीता की खोज के दौरान शबरी के आश्रम में आकर उसके जूठे बेर खाये थे, इसी प्रसंग को लेकर इस स्थान को शबरी-नारायण कहा गया। कालान्तर में यह बिगड़कर शिवरीनारायण कहलाने लगा। प्राचीन काल में इस क्षेत्र में खर-दूषण का राज था, जो श्रीराम के हाथों वीरगति को प्राप्त हुआ था। कदाचित् उन्हीं के नाम पर यह नगर खरौद कहलाया।

 सन्दर्भ 

 टीका टिप्पणी 
   क.     कारितं विस्तृतं शौरि मंडपं पुण्कारिणा। गंगाधरेण धरणे ललामेवाति सुन्दरम्।।

श्रेणी:मन्दिर
श्रेणी:छत्तीसगढ़
ब्रह्मा जी के मानस पुत्र दक्ष ने सृष्टि बढाने के लिए वीरण प्रजापति की कन्या वीरिणी से विवाह करके मैथुनजनित सृष्टि प्रारम्भ की थी।
 कथा 
जब दक्ष की बनाई मानस सृष्टि में वृद्धि नही हुई तो ब्रह्म जी ने उन्हें मैथुनजनित सृष्टि की रचना करने की प्रेरणा दी। इस प्रकार दक्ष ने असिक्नी से विवाह किया। असिक्नी के गर्भ से दस हजार पुत्र उत्पन्न हुए जो हर्यश्व कहलाए।  परंतु नारद ने उन्हें भिक्षुओं के मार्ग पर चला दिया। पुनः दक्ष ने असिक्नी के गर्भ से एक सहस्त्र पुत्र उत्पन्न किए जो शबलाश्व कहलाए। वे भी अपने पूर्व भाइयों के अनुसार नारायण सरोवर तट पर सृष्टि बढाने के लिए तपस्या करने लगे। परन्तु इस बार फिर नारद ने उन्हें भिक्षुओं के मार्ग पर धकेल दिया। इससे दक्ष नारद पर क्रोधित हुए और उन्हें जगह जगह फिरने का व एक ठिकाना ना होने का श्राप दे डाला।

 प्रसंग 
उक्त प्रसंग का शिवपुराण के पृष्ठ संख्या 175 पर वर्णन है। यह रुद्र संहिता दूसरे भाग के अध्याय 13 में वर्णित है।
 यह भी देखो 
1 यज्ञदत्त

2 असिक्नी

 संदर्भ 
1 "संक्षिप्त शिवपुराण" , गीताप्रेस गोरखपुर
श्रेणी:पौराणिक पात्र
श्रेणी:शिवपुराण
शबवाह प्रान्त (अरबी: , अंग्रेज़ी: ) यमन का एक प्रान्त है।:.-. , ,     .       2012    ,   2005    

 इन्हें भी देखें 
 यमन के प्रान्त

 सन्दर्भ 

श्रेणी:शबवाह प्रान्त
श्रेणी:यमन के प्रान्त
श्रेणी:यमन
अंगूठाकारचित्रित: शबा की रानी
शबा की महारानी (इब्रानी:  , मलकत शवा, फ़ारसी:  , मलिका-ए-शबा, इथियोपियाई:  , निगिस्ता सबा) का उल्लेख क़ुरआन, बाइबिल तथा इथियोपियाई इतिहास में मिला जा सकता है। आधुनिक पुरातत्वविदों के अनुसार उनके राज्य 'शबा' इथियोपिया या यमन में स्थित थे। वे इथियोपियाई में माकेदा व इस्लामी समुदाय में बिलक़ीस के नामों से जानी जाती हैं।

श्रेणी:इस्लाम
श्रेणी:सुलेमान
शेबानी मंधाकिनी भास्कर (जन्म 7 अक्टूबर 1994) एक अमेरिकी क्रिकेटर हैं जो लीवार्ड द्वीप और संयुक्त राज्य अमेरिका के लिए खेलती हैं। वह दाएं हाथ के बल्लेबाज, विकेटकीपर और कभी-कभी दाएं हाथ के लेग ब्रेक गेंदबाज के रूप में खेलती हैं। वह अमेरिका के लिए 8 ट्वेंटी 20 अंतरराष्ट्रीय मैचों में दिखाई दी हैं। वह पहले तमिलनाडु और ओटागो के लिए घरेलू क्रिकेट खेल चुकी हैं।

सन्दर्भ

श्रेणी:महिला क्रिकेटर
शब्द 2005 में बनी हिन्दी भाषा की फिल्म है। इसे समीक्षकों ने तो सराहा पर यह अच्छा कारोबार नहीं कर सकी. यह एक ऐसे लेखक के बारे में है जो की अपनी अगली किताब को मशहूर करने के लिए आपनी पत्नी द्बारा एक षडयंत्र रचता है वह बाद में खुद उससे परेशान हो जाता है। लेखक की भुमिका निभाई है संजय दत्त ने. 
 संक्षेप 

 चरित्र 
 मुख्य कलाकार 
 संजय दत्त
 ऐश्वर्या राय
 जायेद खान 
 दल 
 संगीत 
 रोचक तथ्य 

 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2005 में बनी हिन्दी फ़िल्म
शब्द प्रति मिनट कुंजीपटल पर टंकण करने की गति को मापने के लिए एक मापक है। इसका उपयोग लिखने और पढ़ने की गति के माप के लिए करते हैं। अंग्रेजी में 5 अक्षर (कुल कुंजी का उपयोग) को एक शब्द माना जाता है। जिसमें खाली स्थान और चिह्न को भी गिना जाता है।  ,          .       

इतिहास
ब्रांडोन रजियानों ने एक अध्ययन में यह पाया की सामान्य कम्प्यूटर प्रयोक्ता की गति 33 शब्द प्रति मिनट होती है। और यदि लय न हो तो वह 19 शब्द प्रति मिनट की गति से टंकण करते हैं। इसी अध्ययन के बाद समूह को तेज, माध्यम और धीमी गति के समूह में विभाजित किया गया। जिसमें औसत गति 40 श॰प्र॰मि॰, 35 श॰प्र॰मि॰ और 23 श॰प्र॰मि॰ क्रमशः है।

सन्दर्भ

बाहरी कड़ियाँ
अंगूठाकार मेल की सूची का टैग मेघ    
शब्द मेघ (जिसे दृश्य डिजाइन में टैग मेघ), किसी पाठ के रूप में दिये हुए आंकडे (फाइल) का एक दृश्य निरूपण है। इसका उपयोग अक्सर वेबसाइटों पर कीवर्ड मेटाडेटा को चित्रित करने के लिए, या मुक्त फॉर्म टेक्स्ट की कल्पना करने के लिए किया जाता है। टैग आमतौर पर एकल शब्द होते हैं, और प्रत्येक टैग का महत्व फ़ॉन्ट आकार या रंग के साथ दिखाया जाता है।     . ,       ,     2007, 2007  
अंगूठाकार एक मलयालम शब्द मेघ जो विज्ञान से संबंधित शब्दों से बना है।

सन्दर्भ

श्रेणी:दृश्य प्रौद्योगिकी
300लिब्रऑफिस () का राइटर () एक शब्द-संसाधक है।
शब्द संसाधक अथवा वर्ड प्रोसैसर ऐसे सॉफ्टवेयर को कहा जाता है जिसमें पाठ का सम्पादन एवं प्रसंस्करण किया जा सके।
,   एक ऐसा शब्द संसाधक प्रोग्राम है।
इन्हें भी देखें
 हिन्दी शब्द संसाधक
 माइक्रोसॉफ्ट वर्ड
 ओपनऑफिस.ऑर्ग
 एबीवर्ड

 बाहरी कड़ियाँ 
   - मुक्तस्रोत शब्दसंसाधक, अनेकों प्रकार की फाइलें खोलने में सक्षम
 ओपेन-ऑफिस - 'माइक्रोसॉफ्ट आफिस' जैसा नि:शुलक एवं मुक्तस्रोत अनुप्रयोग
 हिन्दी शब्द संसाधन

श्रेणी:कंप्यूटर
श्रेणी:सॉफ्टवेयर
300आधुनिक चीनी वर्ण 'रि', जिसका अर्थ सूर्य अथवा दिन होता है।
शब्द-चिह्न या लोगोग्राम () उस लिपि को कहते हैं जिसमें एक अकेला 'वर्ण' एक पूर्ण शब्द को निरूपित करता है। चीनी भाषा के अधिकांश वर्ण, शब्द-चिह्न हैं। इस लिपि-समूह में कुछ सबसे पुरानी लिपियाँ जैसे चीनी, अफ्रीकाई, मध्य अमेरिकाई आदि आती हैं। 

श्रेणी:लिपि
मूल पाठ के कोश और लक्ष्य भाषा के कोशो में शब्द दर शब्द का अनुवाद किया जाता है, इस प्रकार के अनुवाद में दोष पाया जाता है। जैसे-
   -  नही,धन्यवाद
जबकि इसका अर्थ है - कोई बात नहीं।
शब्दतरंगिणी  विख्यात संस्कृत साहित्यकार वी. सुब्रह्मण्य शास्त्री द्वारा रचित एक शब्दार्थ गवेषणा है जिसके लिये उन्हें सन् 1970 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत संस्कृत भाषा की पुस्तकें
शब्दनगरी हिन्दी की पहली ब्लॉगिंग एवं सोशल नेटवर्किंग वेबसाइट है। इसे आई आई टी के एक पूर्व छात्र अमितेश मिश्रा ने आरभ किया है। इस वेबसाइट पर उपयोक्ता हिन्दी में अपनी कहानियां, कवितायें और कमेंट डाल सकते हैं साथ ही अपनी विचारधारा वाले लेखकों और हिन्दी भाषी लोगों से बहुत आसानी से जुड़ सकते हैं। इस वेबसाइट का लक्ष्य भारत के 65 करोड़ हिन्दीभाषी लोग हैं जो हिंदी में बोलते, लिखते और पढ़ते हैं।शब्दनागरी से इंटरनेट पर अपनी पहचान बनाइये  (वेबदुनिया)

विशेषताएँ
 'शब्दनगरी', इन्टरनेट पर हिंदी में कार्य करने के लिए एक मंच प्रदान करती है। 'शब्दनगरी' के इस 'ऐप' पर अपना अकाउंट बनाकर हिंदी में अपने विचारों को अभिव्यक्त कर सकते हैं।
 'शब्दनगरी' पर अपना अकाउंट बनाना अत्यंत आसान है, क्योंकि 'शब्दनगरी' टीम ने पाठकों का ध्यान रखते हुए उपभोक्ता-इंटरफ़ेस को अत्यंत सरल बनाया है।
 'शब्दनगरी' , फेसबुक से प्रेरित होने के बावजूद उसकी हूबहू नकल नहीं है। इस वेबसाइट पर प्रयोक्ता हिन्दी में अपनी कहानियां, कविताएं और टिप्पणियाँ पोस्ट कर सकते हैं।
 इस साइट को विचारधारा वाले लेखकों और हिन्दी भाषी लोगों से जुड़ने के लिए बनया गया है।
 यह एक ऐसी इंटरनेट सेवा है, जो हिंदी में मौलिक विचारों को प्रोत्साहित करती है। इस मंच पर कोई अपनी वेबसाइट, पेज और ब्लॉग हिंदी में बना सकता है और अपनी अभिरुचि के लोगों से जुड़ सकता है।
 इस वेबसाइट पर सभी सेवाएं मुफ्त हैं।
 'शब्दनगरी' का इस्तेमाल हिंदी भाषी आसानी से कर सकते हैं। हिंदी के ऑनस्क्रीन की-बोर्ड बनाए गए हैं और इसका इस्तेमाल किसी भी सोशल वेबसाइट की तरह किया जा सकता है।
 हिन्दी में लिखने के लिये कई विकल्प दिये गये हैं।

सन्दर्भ

इन्हें भी देखें
मूषक (जालस्थल)
विट्टीफीड

बाहरी कड़ियाँ
शब्दनगरी का जालघर
फेसबुक ट्विटर के मुकाबले हिन्दी की शब्दनगरी (हिन्दी मिडिया)
  , ! (इण्डियन एक्सप्रेस)
       1.2     (इकनॉमिक टाइम्स)

श्रेणी:जालस्थल
350गौतम बुद्ध बोधि वृक्ष के नीचे अपने शिष्यों को ज्ञान देते हुए। 
आप्त पुरुष द्वारा किए गए उपदेश को "शब्द" प्रमाण मानते हैं। ("आप्तोपदेशः शब्दः" ; न्यायसूत्र 1.1.7)। आप्त वह पुरुष है जिसने धर्म के और सब पदार्थों के यथार्थ स्वरूप को भली भांति जान लिया है, जो सब जीवों पर दया करता है और सच्ची बात कहने की इच्छा रखता है। 

न्यायमत में वेद ईश्वर द्वारा प्रणीत ग्रंथ है और ईश्वर सर्वज्ञ, हितोपदेष्टा तथा जगत् का कल्याण करनेवाला है। वह सत्य का परम आश्रय होने से कभी मिथ्या भाषण नहीं कर सकता और इसलिए ईश्वर सर्वश्रेष्ठ आप्त पुरुष है। ऐसे ईश्वर द्वारा मानवमात्र के मंगल के निमित निर्मित, परम सत्य का प्रतिपादक वेद आप्तप्रमाण या शब्दप्रमाण की सर्वोत्तम कोटि है। गौतम सूत्र (2.1.57) में वेद के प्रामाण्य को तीन दोषों से युक्त होने के कारण भ्रांत होने का पूर्वपक्ष प्रस्तुत किया गया है। वेद में नितांत मिथ्यापूर्ण बातें पाई जाती हैं, कई परस्पर विरुद्ध बातें दृष्टिगोचर होती हैं और कई स्थलों पर अनेक बातें व्यर्थ ही दुहराई गई हैं। गौतम ने इस पूर्वपक्ष का खंडन बड़े विस्तार के साथ अनेक सूत्रों में किया है (1.1.58-61)। वेद के पूर्वोक्त स्थलों के सच्चे अर्थ पर ध्यान देने से वेदवचनों का प्रामाण्य स्वत: उन्मीलित होता है। पुत्रेष्टि यज्ञ की निष्फलता इष्टि के यथार्थ विधान की न्यूनता तथा यागकर्ता की अयोग्यता के ही कारण है। "उदिते जुहोति" तथा "अनुदिते जुहोति" वाक्यों में भी कथमपि विरोध नहीं है। इनका यही तात्पर्य है कि यदि कोई इष्टिकर्ता सूर्योदय से पहले हवन करता है, तो उसे इस नियम का पालन जीवनभर करते रहना चाहिए। समय का नियमन ही इन वाक्यों का तात्पर्य है। 

बुद्ध तथा जैन आगम को नैयायिक लोग वेद के समान प्रमाणकोटि में नहीं मानते। वाचस्पति मिश्र का कथन है कि ऋषभदेव तथा बुद्धदेव कारुणिक सदुपदेष्टा भले ही हों, परन्तु विश्व के रचयिता ईश्वर के समान न तो उनका ज्ञान ही विस्तृत है और उनकी शक्ति ही अपरिमित है। जयन्त भट्ट का मत इससे भिन्न है। वे इनको भी ईश्वर का अवतार मानते हैं। अतएव इनके वचन तथा उपदेश भी आगमकोटि में आते हैं। अंतर इतना ही है कि वेद का उपदेश समस्त मानवों के कल्याणार्थ है, परंतु बौद्ध और जैन आगम कम मनुष्यों के लाभार्थ हैं। इस प्रकार आप्तप्रमाण के विषय में एकवाक्यता प्रस्तुत की जा सकती है।

 इन्हें भी देखें 
 प्रमाण (भारतीय दर्शन)
 शब्दप्रमाण

श्रेणी:भारतीय दर्शन
शब्दर आकाश  ओड़िया भाषा के विख्यात साहित्यकार सीताकांत महापात्र द्वारा रचित एक कवितासंग्रह है जिसके लिये उन्हें सन् 1974 में ओड़िया भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत ओड़िया भाषा की पुस्तकें
किसी भाषा, किसी विषय या किसी व्यक्ति द्वारा प्रयुक्त शब्दों के समुच्चय को शब्दसंग्रह () कहते हैं। जिन ग्रन्थों में इन शब्दों का संग्रह किया जाता है उन्हें भी 'लेक्सिकोन' कहा जाता है। 

 इन्हें भी देखिए 
 कोश
 कोशरचना

श्रेणी:भाषा
शब्दांकन एक हिन्दी भाषा की साहित्यिक जाल पत्रिका है जिसकी स्थापना वर्ष 2012 में भरत तिवारी ने की थी। यह मंच समकालीन हिन्दी कविता, कहानी, संस्मरण, अनुवाद, साक्षात्कार, स्त्री विमर्श, एवं सांस्कृतिक लेखों को समर्पित है। इसका उद्देश्य हिन्दी साहित्य को डिजिटल युग में संरक्षित करना और नए रचनाकारों को मंच देना है।

 इतिहास 
शब्दांकन की शुरुआत दिल्ली निवासी भरत तिवारी द्वारा की गई थी, जो एक लेखक, संपादक, फ़ोटोग्राफ़र और अनुवादक हैं। वे साहित्य और संस्कृति के प्रति विशेष अनुराग रखते हैं। इस वेबज़ीन को उन्होंने एक गैर-व्यावसायिक मंच के रूप में स्थापित किया जो साहित्यिक अभिव्यक्ति को बढ़ावा देता है।

30 जुलाई 2014 को नई दिल्ली के साहित्य अकादमी सभागार में शब्दांकन द्वारा पावस 2014 आयोजन के अंतर्गत शब्दांकन संज्ञान साहित्यिक शृंखला की शुरुआत की गई।

 विषयवस्तु 
शब्दांकन पर प्रकाशित प्रमुख विधाएँ:
 कविता  समकालीन हिन्दी कवियों की रचनाएँ जैसे रेनू हुसैन, शंकरणंद, स्वप्निल श्रीवास्तव आदि।
 कहानी  प्रतिष्ठित लेखकों जैसे मृदुला गर्ग, मधु कांकरिया, गीता श्री की कहानियाँ।
 साक्षात्कार एवं संस्मरण  साहित्यिक व्यक्तित्वों के संवाद एवं व्यक्तिगत अनुभव।
 अनुवाद  हिन्दी तथा अन्य भाषाओं के बीच साहित्यिक अनुवाद।
 स्त्री विमर्श  समाज, लैंगिकता और पहचान पर आधारित रचनाएँ।
 सिनेमा और संस्कृति  फिल्मों और सामाजिक मुद्दों पर आलोचनात्मक लेख।

 सम्पादकीय दृष्टिकोण 
शब्दांकन के सम्पादक साहित्यिक गुणवत्ता और सामाजिक चेतना को समान महत्व देते हैं। वे विविध दृष्टिकोणों को मंच देने में विश्वास रखते हैं और नवोदित रचनाकारों को प्रकाशित करने के लिए प्रोत्साहित करते हैं।

 डिजिटल उपस्थिति 
शब्दांकन आधिकारिक वेबसाइट के माध्यम से सुलभ है। इसका फेसबुक और इंस्टाग्राम जैसे सोशल मीडिया प्लेटफॉर्मों पर भी सक्रिय प्रचार होता है। इसका डिजिटल स्वरूप हिन्दी साहित्यिक जगत में महत्वपूर्ण स्थान रखता है। इसके अलावा, इसे 3 जैसी अंतरराष्ट्रीय वेब निर्देशिका में भी मान्यता प्राप्त है।

 उल्लेख 
 वर्ष 2015 में बीबीसी हिन्दी ने पत्रिका संपादक द्वारा लिखित एक विशेष रिपोर्ट प्रकाशित की थी, जिसमें हज़रत निज़ामुद्दीन दरगाह के उर्स के सांस्कृतिक पहलुओं को रेखांकित किया गया था। रिपोर्ट में लेखन एवं फ़ोटोग्राफी दोनों भरत तिवारी द्वारा किए गए थे।

 वर्ष 2017 में शब्दांकन के संपादक को दिल्ली सरकार द्वारा भाषा दूत सम्मान से नवाज़ा गया। फिनांसियल एक्सप्रेस में उनके अनुवाद कार्य और शब्दांकन की भूमिका का ज़िक्र विस्तार से किया गया है।
  ने 2017 में प्रकाशित समाचार में संपादक और शब्दांकन का उल्लेख एक फोटो प्रदर्शनी के दौरान किया था।

 प्रमुख सहयोगी लेखक 
शब्दांकन पर जिन साहित्यकारों की रचनाएँ प्रकाशित हुई हैं, उनमें शामिल हैं:
 मृदुला गर्ग
 शशि थरूर
 अनामिका
 गीताश्री
 अशोक वाजपेयी
 इंदिरा दांगी  बांधवगढ़ की सीता 
 राजेन्द्र यादव
 ममता कालिया

 इन्हें भी देखें 
 हिन्दी पत्रिकाएँ
 हिन्दी पत्रिकाओं की सूची
 भारतीय साहित्य

 बाहरी कड़ियाँ 
 आधिकारिक वेबसाइट
 शब्दांकन का फेसबुक पृष्ठ
 सम्पादक का इंस्टाग्राम
 सम्पादक का एक्स (ट्विटर) खाता

 स्रोत 

श्रेणी:हिन्दी साहित्य
श्रेणी:हिन्दी वेबसाइट
श्रेणी:भारतीय वेबसाइट
श्रेणी:ऑनलाइन साहित्यिक पत्रिकाएँ
श्रेणी:2012 में स्थापित इंटरनेट गुण
शब्दांत  पंजाबी भाषा के विख्यात साहित्यकार देव द्वारा रचित एक कवितासंग्रह है जिसके लिये उन्हें सन् 2001 में पंजाबी भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत पंजाबी भाषा की पुस्तकें
भाषाविज्ञान में शब्दांश स्थानांतरण (अंग्रेज़ी:  मेटाथीसिस) उस प्रक्रिया को कहते हैं जिससे किसी भी शब्द के शब्दांश या वर्ण अपना शब्द में स्थान बदल लेते हैं। अक्सर जब शब्द एक भाषा से दूसरी भाषा में जाते हैं तो शब्दांश स्थानांतरण देखा जाता है। उदाहरण के लिए संस्कृत का शब्द 'लघुक' शब्दांश स्थानांतरण के ज़रिये पहले तो प्राकृत में 'लहुक' और फिर हिंदी में 'हलुक' से धीरे-धीरे 'हल्का' बन गया - यानि 'ल' और 'ह' ने अपने स्थान एक-दूसरे के साथ बदल लिए।

 उदहारण 
 हिंदी 
कईं हिंदीभाषियों में शब्दांश स्थानांतरण के कारण बोलचाल में उच्चारण की ग़लतियाँ देखनें को मिलतीं हैं। इनमें से बहुत सी ग़लतियाँ देहाती क्षेत्रों में ज़्यादा नज़र आती हैं, लेकिन कुछ तो आम हो गईं हैं -
 बन्दूक  दम्बूक
 ब्राह्मण  ब्राम्हण
 जिह्वा  जीह्ब  जीभ

 कश्मीरी, डोगरी और पंजाबी 
कश्मीरी, डोगरी और पंजाबी में स्थानांतरण अक्सर 'र' के वर्ण के इर्द-गिर्द होता है -
 श्री  शिर (इस वजह से 'श्रीनगरस्रीनगर' को बहुत से कश्मीरी लोग 'शिरनगरसिरनगर' कहते हैं और पंजाबी लोग 'श्री गुरु नानक' का उच्चारण 'शिर गुरु नानक' करते हैं)
 दरख़्त  द्रख़त
 सर्टिफ़िकेट ()  सर्फ़ीटिकेट ()
 बर्फ़  ब्रफ़

 अंग्रेज़ी 
अंग्रेज़ी मातृभाषियों में भी स्थानांतरण की ग़लतियाँ आम हैं -
 न्यूक्लिअर ()  न्युकुलर ()
 प्रिटि ()  परटि ()
 इंट्रोड्यूस ()  इंटरड्यूस ()
 आएरन ()  आयर्न ()

 इन्हें भी देखें 
 शब्दान्श

श्रेणी:भाषा-विज्ञान
श्रेणी:हिन्दी विकि डीवीडी परियोजना

:
210मूल अमेरिकी आदिवासी ओजिब्वे भाषा की शब्दांश-माला
230जापानी भाषा की हीरागाना शब्दांश-माला
शब्दांश-माला (अंग्रेज़ी: , सिलेबेरी) लिखित चिह्नों के ऐसे समूह को कहते है जिसका हर एक चिह्न किसी एक की शब्दांश ध्वनि दर्शाता है और जिन्हें जोड़कर शब्द बनाए जाते हैं। शब्दांश-मालाओं और वर्णमालाओं में एक गहरा फ़र्क है कि शब्दांश-मालाओं में एक ही स्वर या व्यंजन शामिल करने वाले चिह्नों का रूप मिलता-जुलता नहीं होता। उदाहरण के लिए देवनागरी में (जो एक वर्णमाला है) 'का' और 'की' शब्दांशों में 'क' की ध्वनि आती है और दोनों में इस रूप का एक ही वर्ण देखा जा सकता है। इसके विपरीत जापानी भाषा में इस्तेमाल होने वाली हीरागाना शब्दांश-माला में 'का' को '' लिखा जाता है और 'की' को '' - इन दोनों में 'क' व्यंजन सामान होने के बावजूद इनके रूप एक दूसरे से बिलकुल नहीं मिलते।  :  ,  ,  ,  , 2009,  978-1-4130-1589-8, ... :         ; :     ; :    ; :            ...

 अन्य भाषाओँ में 
शब्दांश-माला को अंग्रेज़ी में "सिलेबेरी" () और अरबी में "मक़्ताया" () कहा जाता है। शब्दांश को अंग्रेज़ी में "सिलेबल" () कहते हैं। चित्रलिपि के चिह्नों को अंग्रेज़ी में लोगोग्रैम () या इडियोग्रैम () कहते हैं।

 इन्हें भी देखें 
 शब्दांश
 वर्णमाला
 लिपि
 चित्रलिपि

 सन्दर्भ 

श्रेणी:लिपि
शाब्दिक अनुवाद, सीधा अनुवाद या शब्द-दर-शब्द अनुवाद, प्रत्येक शब्द का अलग-अलग अनुवाद करके किए गए पाठ का अनुवाद है, यह देखे बिना कि वाक्यांश या वाक्य में शब्दों का एक साथ उपयोग कैसे किया जाता है।

अनुवाद अध्ययन में, "शाब्दिक अनुवाद" के लिए एक और शब्द रूपक है (जैसा कि एक समान अनुवाद के लिए संक्षिप्त व्याख्या के विपरीत सादृश्य है)।

शाब्दिक अनुवाद से मुहावरों का गलत अनुवाद होता है, जो यान्त्रिक अनुवाद के लिए एक गम्भीर समस्या है।

सन्दर्भ

अग्रिम पठन
 ,      , . 1,   , 2000, , . .

श्रेणी:अनुवाद अध्ययन
श्रेणी:त्रुटि